Toshkent shahrining Mirzo Ulug‘bek tumanida mashina o‘g‘risi qo‘lga olindi. Bu haqda “Ogoh” gazetasida chop etilgan IIBB YHXB hisobotida aytildi. Aytilishicha, tumanning G‘azalkent ko‘chasida VAZ-2102 rusumli avtoulov ko‘chada qarovsiz qoldirib ketilgan. Fursatdan foydalanib ismi keltirilmagan talonchi mashina olib qochishga harakat qilgan. Ammo uning xatti-harakatlarini patrul xizmatining diqqatini tortgan. Natijada jinoyatchi qo‘lga olingan.